CELEX: E2006J0002
Language: lv
Date: 2007-06-26 00:00:00
Title: Tiesas spriedums ( 2007. gada 26. jūnijs ) lietā E-2/06 — EBTA Uzraudzības iestāde pret Norvēģijas Karalisti (Koncesijas nosacījumi hidroenerģijas resursu ieguvei — EEZ līguma darbības joma — brīva kapitāla plūsma — tiesības veikt uzņēmējdarbību — netieša diskriminācija — valsts īpašums — energoapgādes drošība — vides aizsardzība — proporcionalitāte)

13.12.2007   
            
            
               LV
            
            
               Eiropas Savienības Oficiālais Vēstnesis
            
            
               C 301/18
            
         
      TIESAS SPRIEDUMS
   
   (2007. gada 26. jūnijs)
   lietā E-2/06
   EBTA Uzraudzības iestāde pret Norvēģijas Karalisti
   
      (Koncesijas nosacījumi hidroenerģijas resursu ieguvei — EEZ līguma darbības joma — brīva kapitāla plūsma — tiesības veikt uzņēmējdarbību — netieša diskriminācija — valsts īpašums — energoapgādes drošība — vides aizsardzība — proporcionalitāte)
   
   (2007/C 301/10)
   Lietā E-2/06, EBTA Uzraudzības iestāde pret Norvēģijas Karalisti — Pieteikums pasludināt, ka Norvēģijas Karaliste, paturot spēkā pasākumus, kas noteikti 1917. gada 14. decembra Aktā Nr. 16 par ūdenskritumu, raktuvju un cita nekustamā īpašuma iegādi (lov 14. desember 1917 nr. 16 om erverv av vannfall, bergverk og annen fast eiendom m.v.), kas privātiem uzņēmumiem un visiem EEZ līguma pārējo Līgumslēdzēju pušu uzņēmumiem piešķir koncesiju iegādāties ūdenskritumus enerģijas ražošanai uz ierobežotu laiku, nosakot par pienākumu, koncesijas termiņam beidzoties, nodot visas iekārtas Norvēģijas valstij bez atlīdzības, turpretī Norvēģijas valsts uzņēmumiem koncesijas piešķir uz neierobežotu laiku, ir pārkāpusi EEZ līguma 31. un 40. pantu, Tiesa, kuras sastāvā ir Priekšsēdētājs Carl Baudenbacher, tiesnesis Henrik Bull un tiesnesis referents Thorgeir Örlygsson, 2007. gada 26. jūnijā pasludināja spriedumu, kura rezolutīvā daļa ir šāda:
   
               1.
            
            
               
                  Paziņo, ka Norvēģijas Karaliste, paturot spēkā pasākumus, kas noteikti 1917. gada 14. decembra Aktā Nr. 16 par ūdenskritumu, raktuvju un cita nekustamā īpašuma iegādi, kas privātiem uzņēmumiem un visiem EEZ līguma pārējo Līgumslēdzēju pušu uzņēmumiem piešķir koncesiju iegādāties ūdenskritumus enerģijas ražošanai uz ierobežotu laiku, nosakot par pienākumu, koncesijas termiņam beidzoties, nodot visas iekārtas Norvēģijas valstij bez atlīdzības, turpretī Norvēģijas valsts uzņēmumiem koncesijas piešķir uz neierobežotu laiku, ir pārkāpusi EEZ līguma 31. un 40. pantu.
               
            
         
               2.
            
            
               
                  Piespriež Norvēģijas Karalistei segt tiesāšanās izdevumus.